open-index/open-wikipedia-markdown huggingface dataset:
אדם צ'אנלר-בראט

**אדם בריאן צ'אנלר-בראט** (באנגלית: **Adam Brian Chanler-Berat**; נולד ב-31 בדצמבר 1986) הוא שחקן קולנוע וזמר יהודי-אמריקאי.

## ראשית חייו
צ'אנלר-בראט נולד בווסט ניאק, מחוז רוקלנד, ניו יורק, לשלי צ'אנלר וברט בראט.

## קריירה

### תיאטרון
צ'אנלר-בראט ערך את הופעת הבכורה שלו באוף ברודוויי במחזמר "כמעט נורמלי" בשנת 2008, שהוצג מאוחר יותר לברודוויי ב-2009. הוא שיחק במחזמר כשלוש שנים.

לאחר שהמחזמר ירד מהבמות, צ'אנלר-בראט לוהק לתפקיד פיטר פן במחזה אוף-ברודוויי "פיטר ולוכד הכוכבים", המבוסס על הספר בעל אותו השם. המופע הוצג לאחר מכן בברודוויי בתחילת 2012, והוא נשאר עם ההפקה עד לסגירתה במהלך ינואר של השנה הבאה. הוא שיחק במחזה עד לירידתו.

לאחר מכן השתתף במספר הפקות אזוריות ואוף-ברודוויי, כולל "Fly By Night" בתור הרולד מקקלאם, "The Fortress of Solitude" בתור דילן אבדוס, "יום ראשון בפארק עם ג'ורג'" בתור ז'ורז' סרה.

בשנת 2018, צ'אנלר-בראט כיכב בברודוויי בהצגה "ז'או ד'ארק" בתור הדופין, צ'ארלס השביעי.

בשנת 2021, החל לשחק במחזה "Assassins", שהוצג באוף ברודוויי. את ההפקה ביים ג'ון דויל. צ'אנלר-בראט גילם את ג'ון הינקלי ג'וניור, שניסה להתנקש בנשיא רונלד רייגן. במקור תוכנן לשחק מ-2 באפריל עד 17 במאי 2020, בסופו של דבר ההצגה הוצגה בין 2 בנובמבר 2021 ל-24 בינואר 2022. ההפקה הייתה מועמדת למספר פרסים בטקס פרסי לוסיל לורטל לשנת 2022, כולל החידוש הטוב ביותר.

### קולנוע וטלוויזיה
בנוסף לעבודת התיאטרון שלו, צ'אנלר-בראט הופיע במספר תפקידי משנה בטלוויזיה ובקולנוע בהם בסדרת הטלוויזיה "חוק וסדר" ב-2006. ייתכן שהתפקיד הבולט שלו על המסך הוא תפקידו של ויגו בסרט "הטעות הגדולה", סרט משנת 2013 בכיכובו של וינס ווהן. בשנת 2021 צ'אנלר-בראט החל לשחק בסדרת הטלוויזיה "אחת שיודעת".

## חיים אישיים
צ'אנלר-בראט הוא ממוצא יהודי.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:אמריקאים שנולדו ב-1986
אדם רז

**אדם רז** (נולד ב-25 באוקטובר 1982) הוא היסטוריון פוליטי, סופר ומחזאי ישראלי. מחקריו עוסקים, בין השאר, בסכסוך הישראלי-פלסטיני, בתוכנית הגרעין של ישראל ובתיאוריה פוליטית.

## ביוגרפיה
רז נולד ב-25 באוקטובר 1982. גדל בהרצליה בבית סוציאליסטי. שירת בצה"ל בגרעין נח"ל. בוגר תואר ראשון בהיסטוריה ותואר שני בלימודי דמוקרטיה בינתחומיים, שניהם מהאוניברסיטה הפתוחה. לומד לדוקטורט באוניברסיטת תל אביב.

ב-2019 החל לעבוד במכון עקבות ולשמש עורך כתב העת תלם מבית קרן ברל כצנלסון. בן הדור השלישי של חוג אורנים.

רז נשוי לעדי אנגרט ואב לשניים. מתגורר בכפר סבא.

## פרסומיו
### ספרים
* **המאבק על הפצצה** (כרמל, 2015)
* יגאל וגנר ואדם רז, **הרצל: מאבקיו מבית ומחוץ** (כרמל, 2017)
* **טבח כפר קאסם: ביוגרפיה פוליטית** (כרמל, 2018)
* **משטר היד הקשה: דוד בן-גוריון, פולמוס הממלכתיות והמחלוקת הפוליטית על תוכנית הגרעין הישראלית** (כרמל, 2019)
* **ביזת הרכוש הערבי במלחמת העצמאות** (כרמל, 2020)
* **הממשל הצבאי 1948–1966, אסופת מסמכים** (מכון עקבות, 2021)
* **[[הדמגוג|הדמגוג: המכניזם של הפעלת השררה]]** (תלם, 2023)
* **הדרך לשבעה באוקטובר** (פרדס, 2024): ניתוח המהלך האסטרטגי שהוביל את בנימין נתניהו בשנותיו כראש ממשלת ישראל. רז טוען בספרו כי נתניהו בחר במודע לחזק את חמאס על-מנת לסכל הסדרים מדיניים שפירושם חלוקת הארץ, מתוך התנגדות אידאולוגית עמוקה לכך. רז מתייחס גם למדיניותו של נתניהו ביחס לתוכנית הגרעין האיראנית, וטוען שנתניהו נוקט מדיניות עקבית של מעבר ממדיניות העמימות למצב בו ישנו מאזן הרתעה גרעיני, וכישלונו לכאורה להשפיע על המעצמות בהסכם הגרעין עם איראן הוא פרי תוכנית מחושבת. על בסיס הספר מורן מישל יצרה סדרת דוקו-רשת.
* **הלקסיקון של הברוטליות: מונחים מרכזיים ממלחמת עזה** (יחד עם אסף בונדי), הוצאת פרדס, 2025. מציג כ-150 מילים ומושגים שהשתרשו בעברית לתיאור מלחמת חרבות ברזל, בהם "נזק אגבי", "שטח השמדה", "הגירה מרצון", "הניצחון המוחלט", "לשטח את עזה" ועוד.
* **מלחמת שלושים השנים – בנימין נתניהו נגד ישראל**(פרדס 2026) .
### פרוזה
* **המנקה טטיאנה - סיפורו של סמרטוט מדבר**

### מחזות
* **הַמְּמַגֵּל** (כרמל, 2021)
* **אסונו הפרטי של מר סמי סעאדה** (כרמל, 2022)
* **פולחן הפצצה** (כרמל, 2022)

### מאמרים
* 
* 
* 
* 
* 
* כשישעיהו ליבוביץ התייצב נגד הפרויקט הגרעיני של ישראל, **[[כיוונים חדשים]]** 30, יוני 2014, עמ' 244–257
* 
* הרצל פינת נורדאו – מבקרי הקפיטליזם הפיננסי ומלחמתם ב"דבורים", **[[רבעון לכלכלה]]**, שנה 62, חוברת 1/2 – מרץ/יוני 2018, עמ' 127–164, JSTOR 26787353

## קישורים חיצוניים

* 
* 
* 
* 
* 
**על ספריו**:
* **המאבק על הפצצה**
** 
** 
* **הרצל: מאבקיו מבית ומחוץ**
** 
** 
* **טבח כפר קאסם: ביוגרפיה פוליטית**
** 
** 
* **משטר היד הקשה**
** 
* **ביזת הרכוש הערבי במלחמת העצמאות**
** 
** 
** 
** 
** Avi-ram Tzoreff, "Carpets, books, and jewelry: Why looting was central to the Nakba", +972Magazine, 24 March 2022
* **אסונו הפרטי של מר סמי סעאדה**
** 
***הדרך לשבעה באוקטובר**
** 

## הערות שוליים

קטגוריה:היסטוריונים ישראלים
קטגוריה:מחזאים ישראלים
קטגוריה:חברי גרעיני נח"ל
קטגוריה:בוגרי האוניברסיטה הפתוחה
קטגוריה:ישראלים שנולדו ב-1982
ארנה ויידה (צלם)

ממוזער
**ארנה ויידה** (במקור **וייס** עד 1905, בהונגרית: **Vajda Ernő**; בודפשט, 28 בדצמבר 1889 – בודפשט, 25 בפברואר 1980) היה עורך דין יהודי-הונגרי, בוטנאי, אמן צילום, זוכה פרס האמן המצטיין (1980), בעלה של מריאן רייזמן.

## קורות חיים
ארנה וייס נולד במשפחה יהודית כבנם של אדולף וייס (1857–1939) פקיד ושל רגינה ויידה (1863–1944). כמנהג אותם הימים, וייס שינה את שם משפחתו לויידה ב-1905. את לימודיו האוניברסיטאיים סיים בין השנים 1908–1912 במקביל בשתי פקולטות באוניברסיטת בודפשט (היום שמה אוניברסיטת אטווש לוראנד) בפקולטה למשפטים ובפקולטה למדעי הטבע, שם למד זואולוגיה ובוטניקה. בשנת 1910 הצטרף לחוג גלילאו. במלחמת העולם הראשונה לחם כסג"ם בחזיתות שונות. בשנת 1919 הוא ניגש לבחינת עורכי הדין. הוא עסק בעריכת דין עד 1978. בשנת 1926, מונה כחבר באגודה המלכותית ההונגרית למדעי הטבע. ויידה, כיהודי, נכלא ב-1944 והיה המפקד היהודי של "אי השדים ההונגרי", שם הציל את חייהם של 700 תושבי המחנה.

כעורך דין, הוא ייצג בהצלחה את האינטרסים של המשפחה ושל המדינה במהלך הליכי דיוני העיזבון של המלחין בלה בארטוק. בזכותו הפכו זכויות היוצרים של בלה בארטוק לנחלת המדינה ההונגרית.

1978: חבר מועצת המנהלים של מחלקת האמנויות היפות של האגודה הלאומית של אמנים הונגרים.

בנוסף לעיסוקו כעורך דין בין השנים 1918 לבין 1977, הוא עבד גם במכון המחקר הבוטני של האקדמיה ההונגרית למדעים, ופיתח תיעוד תמונות ממדעי הטבע לרמה אמנותית מוכרת בינלאומית. הוא העלה את צילום מדעי הטבע (צמחים, עצים) לדרגת אמנות.

ויידה נפטר בגיל 91 בבודפשט והובא למנוחות בבית הקברות היהודי של אובדה.

## חיים אישיים
ב-30 באוגוסט 1918, בבודפשט, נשא לאישה את הציירת קלרה בניוביץ' (1898–1960), בתם של אדולף לאו בניוביץ' ושל אירן דיק. אשתו השנייה הייתה הצלמת מריאן רייזמן.

## עבודותיו וספרו
* ויידה ביצע פעילות הוצאה לאור הן בתחומי הבוטניקה והן בתחומי הצילום. הוא היה חבר מייסד של איגוד הצלמים ההונגריים והיה נשיאו בין השנים 1963–1968.
* הוא הוציא לאור בשנת 1960 את ספרו בבודפשט, בגרמנית, בשם Pflanzenfotografie כלומר צילום צמחים.

## פרסים
* פרס EPIAF של האיגוד הבינלאומי של אמני הצילום שהכירה בעבודתו (1958) (Federation Internationale de L'art Photographique)
* פרס האמן המצטיין (1980)

## תערוכות צילום
* "פרחים, עצים, נופים" (בודפשט, 1964).
* "עצים זקנים" (בודפשט, 1969).
* "על סלעים, בין אבנים" (בודפשט, 1976).
* "וריאציות על חמישה נושאים" (בודפשט, 1960).
* עצים, חורשות, יערות (בודפשט, 1962)
* Visionen eines Botanikers (דרזדן, 1971).
* על סלעים, בין אבנים (בודפשט, 1977)
* 1977 • וריאציות על חמישה נושאים, הגלריה הלאומית של הונגריה, בודפשט.
* 1980 • ~ תערוכת זיכרון, גלריה Vigadó, בודפשט.
* 1990 • מאה שנים – מאה תמונות, ארמון בודאווארי, בודפשט.

## לקריאה נוספת
* לקסיקון של ביוגרפיה הונגרית
* נתוניו במאגרי המוזיאון הספרותי פטפי

## קישורים חיצוניים

* ספרו Pflanzenfotografie - צילום צמחים
* ארנה ויידה, באתר Arcanum
* ארנה ויידה - קורות חיים מפורט, באתר artportal
* ארנה ויידה, באתר Moly

## הערות שוליים

קטגוריה:צלמים יהודים הונגרים
קטגוריה:עורכי דין יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:בוטנאים יהודים
קטגוריה:חברי חוג גלילאו
קטגוריה:ניצולי השואה: הונגריה
קטגוריה:פאפה: אישים
קטגוריה:הונגרים שנולדו ב-1889
קטגוריה:הונגרים שנפטרו ב-1980
פיקד ג'קס

**פיקד ג'קס** () היא להקת רוק איטלקית, שהוקמה בשנת 2006 בעיר בוג'אנו. חבריה הם אנדראה לצרטי (שירה, פסנתר וסינתיסייזר), מרקו סגרמלה (גיטרה), פרנצ'סקו ביני (בס) ותומאסו אוליברי (תופים). ייצגה את סן מרינו באירוויזיון 2023, שהתקיים בליברפול שב, עם השיר "Like an Animal".

## קריירה
בשנים 2010 ו-2011 הוציאה הלהקה את שני המיני-אלבומים הראשונים שלה, *Momo the Monkey* ו-*Brotherhoods* בהתאמה. בשנת 2012 החלה לעבוד עם המפיק האמריקאי בריאן לאנס על *Just a Machine*, שיצא בינואר 2013. במהלך חודש מרץ של 2014 נועדו חבריה עם סולן להקת בלו אוקטובר, מאט נובסקי, לקראת הוצאת השירים "Upturned Perspectives" ו-"No Bazooka". אלבום הבכורה של פיקד ג'קס, *Climb Like Ivy Does*, פורסם ב-2015. גרסה אקוסטית שלו בשם *Aerial Roots* יצא בשנה העוקבת. ביוני 2018 פורסם הסינגל "Wildly Shine" בהפקתו של מייקל ביינהורן, שעבד בעברו עם רד הוט צ'ילי פפרס וסאונדגארדן. ארבעה חודשים לאחר מכן הוציאה הלהקה את אלבומה השני, *The Living Past*.

במאי 2020 נכללה הפיקד ג'קס בהיכל מוזיקת הדור החדש של MTV. במרץ 2021 יצא לאור אלבומה השלישי, *Synchronizer*. בשנת 2023 השתתפה הלהקה בקדם הלאומי של סן מרינו לתחרות הזמר של האירוויזיון *Una voce per San Marino* עם השיר "Like an Animal". בערב הגמר של התחרות הוכרזה כזוכה, ונבחרה לייצג את המדינה באירוויזיון 2023, שיערך בליברפול שב. ב-11 במאי 2023 ביצעה הלהקה את "Like an Animal" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

## דיסקוגרפיה
### אלבומי אולפן
* 2015 – *Climb like Ivy Does*
* 2016 – *Aerial Roots*
* 2018 – *The Living Past*
* 2021 – *Synchronizer*

### מיני-אלבומים
* 2008 –  Tight-Mess
* 2010 – *Momo the Monkey*
* 2011 – *Brotherhoods*
* 2013 – *Just a Machine*

### סינגלים
* 2013 – "My Kite"
* 2013 – ""
* 2013 – "Amusement Park"
* 2014 – "Upturned Perspectives'
* 2014 – "No Bazooka"
* 2015 – "Romantic Soldier"
* 2016 – "Shyest Kindred Spirit (Acoustic)"
* 2018 – "Eternal Ride of a Heartful Mind"
* 2018 – "Loner vs Lover"
* 2018 – "Wildly Shine"
* 2020 – "Safety Distance"
* 2020 – "Every Day Special"
* 2020 – "Golden Mine"
* 2021 – "Elephant"
* 2021 – "Mysterious Equations"
* 2021 – "Fire Brigade"
* 2022 – "Everything South"
* 2022 – "Particles"
* 2022 – "Sunflower"
* 2023 – "Like an Animal"

## קישורים חיצוניים

* 

## הערות שוליים

קטגוריה:להקות רוק
קטגוריה:להקות רוק אלטרנטיבי
קטגוריה:להקות אינדי
קטגוריה:נציגי סן מרינו באירוויזיון
קטגוריה:משתתפי אירוויזיון 2023
שריפה דברונובה

**שריפה דברונובה** (באוזבקית: **Sharifa Davronova**; נולדה ב-27 בספטמבר 2006) היא אתלטית אוזבקית, אלופת אסיה באולם (נור-סולטן 2023) ואלופת העולם עד גיל 20 (קאלי 2022) בקפיצה משולשת.

## ביוגרפיה
### 2022
#### אלופת העולם עד גיל 20
באליפות העולם עד גיל 20 שנערכה בשנת 2022 בקאלי שבקולומביה זכתה דברונובה במדליית זהב בקפיצה משולשת עם תוצאה של 14.04 מטר, לפני סוהאן אוסרגו מצרפת (13.38 מטר) וטיאנה בוראס מאוסטרליה (13.30 מטר).

### 2023
#### אלופת אסיה באולם
באליפות אסיה באולם שנערכה בשנת 2023 בנור-סולטן שבקזחסטן זכתה דברונובה במדליית זהב בקפיצה משולשת עם תוצאה של 13.98 מטר, לפני מריקו מורימוטו מיפן (13.66 מטר) וצ'ן טינג מהרפובליקה העממית של סין (13.52 מטר).

## קישורים חיצוניים

קטגוריה:ספורטאיות אוזבקיות
קטגוריה:קופצות משולשת
קטגוריה:קופצות משולשת באולימפיאדת פריז (2024)
קטגוריה:ילידות 2006
Weedkiller

***Weedkiller*** (בעברית: "**קוטל עשבים**") הוא אלבום הבכורה של הזמרת-יוצרת האמריקאית אשניקו. האלבום יצא לאור ב-2 ביוני 2023, על ידי חברות התקליטים פרלופון ווורנר מיוזיק גרופ.

## רקע והכרזה
האלבום עוקב אחר מיקסטייפ הבכורה של הזמרת *[[Demidevil]]* משנת 2021. אשניקו עמדה אז בראש סיבוב ההופעות הראשון שלה כדי לתמוך במיקסטייפ. "Panic Attacks in Paradise" ו-"Maggots", יצאו יחד לאור ב-29 בספטמבר 2021 כסינגל כפול. אשר היה אמור להיות הסינגל המוביל מאלבום הבכורה שלה, אבל בסופו של דבר הפרויקט הזה בוטל. הזמרת לקחה הפסקה מהוצאת מוזיקה מאותה תקופה ועד 8 בפברואר 2023, כאשר אז הוציאה את הסינגל החדש שלה "" שיצא בתור הסינגל המוביל החדש. אשניקו הכריזה על צאת האלבום *Weedkiller*, יחד חשפה תאריך היציאה, עטיפת האלבום, רשימת הרצועות וסיבוב ההופעות העולמי שיחל ב-1 במרץ 2023

## הקונספט
הקונספט מאחורי האלבום מתואר בחומרי העיתונות כ"פרשנות לאסון הסביבתי וההתפתחות המהירה של הטכנולוגיה" המספרת "את סיפורה של ציוויליזציית פאה שנכבשה ונהרסה על ידי מכונות הניזונות מחומר אורגני שבהן גיבור הפיות מחפש נקמה על ידי הפיכתו למכונה לחלק."

## סינגלים
"" החליף את "Panic Attacks in Paradise" ו-"Maggots" בתור הסינגלים המובילים מהאלבום. השיר יצא כסינגל המוביל החדש ב-8 בפברואר 2023. "Worms" יצא לאור ב-2 במרץ 2023 כסינגל השני מן האלבום.

## רשימת רצועות

## קרדיטים
* אשניקו – שירה מובילה (1–13)
* דניאלה לליטה – אמנית בהשתתפות, שירה (4)
* אתל קיין – אמנית בהשתתפות, שירה (13)
* קלע – מפיק (2, 3)
* דילן בריידי – מפיק (3)

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת וורנר רקורדס
קטגוריה:אלבומי חברת פרלופון
לורד אוף דה לוסט

**לורד אוף דה לוסט** (באנגלית: **Lord of the Lost**; או בקיצור **LOTL**) היא להקת מטאל גותי גרמנית מהמבורג, שהוקמה על ידי הזמר והסולן כריס הארמס. הלהקה ייצגה את גרמניה באירוויזיון 2023 שהתקיים בליברפול שבממלכה המאוחדת עם השיר "Blood & Glitter".

## היסטוריה
Lord of the Lost הוקמה באמצע 2007 על ידי כריס הארמס כפרויקט סולו. בזמן העבודה על השירים הראשוניים ופרסומם ב-MySpace, הארמס זכה לביקורות חיוביות. הוא גייס מוזיקאים נוספים מחבריו בסצנת המוזיקה של המבורג על מנת להקים את הלהקה ולהתחיל לעבוד על האלבום הראשון. הארמס כינה במקור את הפרויקט "Lord", אך שינה את שם הלהקה ל-**Lord of the Lost**. לפני הקמתה, היה הארמס הזמר והגיטריסט של להקת הרוק "Philiae" (1999–2004), גיטריסט וזמר שני עם להקת הגלאם מטאל "The Pleasures" (2004–2007) כמו גם מוזיקאי בפרויקטים שונים, כמו "Big Boy" ו-"Unterart".

סינגל הבכורה של הלהקה, "Dry the Rain", יצא לאור ב-2009 ואלבום הבכורה "Fears" יצא לאור ב-2010. במהלך הקלטת האלבום השני, "Antagony Lord of the Lost", יצאה הלהקה לסיבוב הופעות מורחב עד 2010 שכלל מופעים ופסטיבלים בינלאומיים כמו "Wave-Gotik-Treffen", פסטיבל ואקן ופסטיבל מרה לונה.

באביב 2011 הוציאה הלהקה את "Sex on Legs" כסינגל הראשון מאלבומה השני, "Antagony". האלבום, שנחשב לאלבום הקונספט הראשון שלה, יצא לאור זמן קצר לאחר מכן.

בקיץ 2012 יצא אלבומה השלישי של הלהקה, "Die Tomorrow". עוד בטרם יצא, החלה העבודה על אלבום רביעי, "From the Flame into the Fire".

בפברואר 2014 עזב המתופף כריסטיאן שלהורן את הלהקה והוחלף על ידי טוביאס מרטנס. במרץ 2015 יצא לאור האלבום האקוסטי "Swan Songs", שהגיע למקום ה-34 במצעדי ה-GfK אנטרטיינמנט.

בשנת 2015 יצא "EP Full Metal Whore". הסינגל הראשון "The Love of God" מהאלבום "Empyrean" יצא לאור במאי 2016.

בדצמבר 2016 הודיע הגיטריסט בו סיקס כי יעזוב את הלהקה מסיבות מקצועיות ופרטיות. בתחילת ינואר 2017 הכריזה הלהקה על הגיטריסט החדש שלה π (Pi). ביולי 2017 הודיע טוביאס מרטנס שמסיבות פרטיות ומקצועיות, הוא לוקח פסק זמן. ניקלס קאהל החליפו כמתופף להופעות חיות.

בדצמבר 2022 הפתיעה הלהקה כשהוציאה לאור את אלבום האולפן החדש שלהם "Blood & Glitter" חודשים לפני שהיה אמור לצאת במקור. האלבום הגיע למקום הראשון במצעדי ה-GfK אנטרטיינמנט.

בתחרות הקדם הגרמנית לאירוויזיון 2023, זכתה הלהקה עם השיר "Blood and Glitter" וייצגה עמו את גרמניה בתחרות שהתקיימה בחודש מאי של אותה שנה בליברפול שבממלכה המאוחדת. בגמר האירוויזיון הלהקה הגיעה למקום ה-26 (המקום האחרון) עם 18 נקודות.

## קישורים חיצוניים

* 

## הערות שוליים

קטגוריה:להקות שהוקמו בשנת 2007
קטגוריה:להקות מטאל
קטגוריה:משתתפי אירוויזיון 2023
קטגוריה:נציגי גרמניה באירוויזיון
טוגבה דנישמאז

**טוגבה דנישמאז** (בטורקית: **Tuğba Danışmaz**; נולדה ב-1 בספטמבר 1999) היא אתלטית טורקיה, אלופת אירופה באולם (איסטנבול 2023) בקפיצה משולשת.

## ביוגרפיה
### 2019
#### סגנית אלופת אירופה עד גיל 23
באליפות אירופה עד גיל 23 שנערכה ביבלה, שוודיה בשנת 2019 זכתה דנישמאז במדליית כסף בקפיצה משולשת בתוצאה של 13.85 מטר, אחרי דיאנה זגאינובה מליטא (13.89 מטר) ולפני ויאלטה סקברצובה מבלארוס (13.79 מטר).

### 2023
#### אלופת אירופה באולם
באליפות אירופה באולם שנערכה בשנת 2023 באיסטנבול שבטורקיה זכתה דנישמאז במדליית זהב בקפיצה משולשת בשיא לאומי חדש של 14.31 מטר, לפני דריה דרקש מאיטליה (14.20 מטר) ופטריסיה ממונה מפורטוגל (14.16 מטר).

## קישורים חיצוניים

## הערות שוליים

קטגוריה:טורקים
קטגוריה:קופצות משולשת
קטגוריה:קופצות משולשת באולימפיאדת פריז (2024)
קטגוריה:אלופות אירופה באתלטיקה
קטגוריה:ילידות 1999
קטגוריה:טורקים שנולדו ב-1999
הילרי סקולטן

**הילרי ג'ין סקולטן** (באנגלית: **Hillary Jeanne Scholten**; נולדה ב-22 בפברואר 1982) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת מישיגן. סקולטן, חברת המפלגה הדמוקרטית, היא האישה הראשונה המייצגת את מחוז הקונגרס השלישי של מישיגן בקונגרס האמריקאי.

## ביוגרפיה
סקולטן גדלה בהדסונוויל (Hudsonville) שבמחוז אוטווה במישיגן. אמה, ג'ודי, הייתה מנהלת ומורה בבתי ספר אחדים בגרנד ראפידס רבתי, בעוד אביה, סקוט, היה עיתונאי לענייני ספורט בעיתון "The Grand Rapids Press". סקולטן למדה בבית הספר התיכון יוניטי כריסטיאן, והשלימה את לימודיה הגבוהים בקולג' גורדון ובבית הספר למשפטים של אוניברסיטת מרילנד בבולטימור . בשנים 2017-2013 הייתה סקולטן עוזרת משפטית ועורכת דין מייעצת במועצה לערעורי הגירה (BIA) של מחלקת המשפטים של ארצות הברית. בתום נשיאותו של ברק אובמה שבה לגרנד ראפידס והחלה לעבוד כעורכת דין במרכז לזכויות המהגרים במישיגן.

ביולי 2019, לקראת בחירות 2020, הכריזה סקולטן על מועמדותה לייצוג מחוז הקונגרס השלישי בבית הנבחרים של ארצות הברית. בבחירות המקדימות של המפלגה הדמוקרטית נבחרה פה אחד ללא יריבים אחרים. לעומת זאת, בבחירות הכלליות הפסידה למועמד המפלגה הרפובליקנית פיטר מאייר. עם זאת, סקולטן הייתה הדמוקרטית הכי קרובה לזכייה במחוז זה מאז 1982, כאשר הרפובליקני המכהן הרולד ס. סוייר ניצח ברוב דחוק בן 51% במה שהיה אז מחוז הקונגרס החמישי. הייתה זו בנוסף הפעם השנייה בלבד מאז 1982 שדמוקרט קיבל לפחות 40% מהקולות. הישג זה הצביע על היחלשות הרפובליקנים במחוז הקונגרס השלישי.

בבחירות 2022 התמודדה סקולטן בשנית לבית הנבחרים האמריקאי. גם בבחירות אלה נבחרה ללא התנגדות בפריימריז של המפלגה הדמוקרטית; תחילה נערכה להתמודדות חוזרת מול מאייר, אך מאייר הפסיד בבחירות המקדימות של המפלגה הרפובליקנית לבן חסותו של נשיא ארצות הברית לשעבר דונלד טראמפ, ג'ון גיבס.

סקולטן התמודדה במחוז שהפך לתחרותי בצורה משמעותית לאחר החלוקה מחדש בבחירות 2022. גבולותיו נדחקו מערבה כדי לכסות חלק גדול מקו החוף של ימת מישיגן והעיר מַסְקִיגֶן (Muskegon). לו היה קיים בבחירות לנשיאות ב-2020, ג'ו ביידן היה זוכה בו עם 53% מהקולות, אך בפועל זכה בו דונלד טראמפ עם 51%. בבחירות הכלליות גברה סקולטן (54.9%) על גיבס (42%) ונבחרה אל הקונגרס ה-118 של ארצות הברית. היא הדמוקרטית השנייה בלבד שמייצגת את גרנד ראפידס בקונגרס מאז 1913.

## קישורים חיצוניים

* 

* 

## הערות שוליים

קטגוריה:אמריקאים ילידי מישיגן
קטגוריה:חברות בית הנבחרים של ארצות הברית ממישיגן
קטגוריה:חברי בית הנבחרים של ארצות הברית ממישיגן
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי מכללת גורדון
קטגוריה:בוגרות אוניברסיטת מרילנד
קטגוריה:בוגרי בית הספר למשפטים באוניברסיטת מרילנד בבולטימור
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
פרה חולבת

[ממוזער| [אייפוד למכירה בסבן אילבן ביפן. 48% מההכנסות של אפל ברבעון הראשון של 2007 היו ממכירות אייפודים.]]
בז'רגון העסקי, **פָּרָה חוֹלֶבֶת** או **פרת מזומנים** הוא מיזם שמייצר תשואה קבועה של הכנסות העולה בהרבה על ההוצאה הנדרשת לקיומו. עסקים רבים מנסים ליצור או לרכוש מיזמים כאלה, מכיוון שהם יכולים לשמש להגברת ההכנסה הכוללת של החברה ולתמוך במאמצים פחות רווחיים.

המונח פרה חולבת הוא מטפורה לפרה חולבת המשמשת בחווה לייצור חלב.

פרות חולבות הן מוצרים או שירותים שהשיגו מעמד של מוביל שוק, מספקים תזרימי מזומנים חיוביים ותשואה על הנכסים העולה על קצב הצמיחה בשוק. הרעיון הוא שמוצרים כאלה מייצרים רווחים גם הרבה אחרי שההשקעה הראשונית הוחזרה. על ידי יצירת זרמי הכנסה קבועים, פרות חולבות עוזרות לממן את הצמיחה הכוללת של החברה, וההשפעות החיוביות שלהן זולגות ליחידות עסקיות אחרות שלא קשורות באופן ישיר למוצר. יתר על כן, חברות יכולות להשתמש בהן כמנוף פיננסי להרחבות עתידיות, שכן המלווים מוכנים יותר להלוות כסף בידיעה שהחוב יוחזר.

פרות חולבות משמשות גם לרכישת מניות שכבר נמצאות בשוק או להגדיל את הדיבידנדים המשולמים לבעלי המניות. פרות חולבות בדרך כלל מניבות רווחים במשך שנים, עד שטכנולוגיה חדשה או העדפות שוק משתנות הופכות אותם למיושנים.

## חסרונות
פרות חולבות עשויות להוות חסמי כניסה לשוק של מוצרים חדשים, שכן מצטרפים צריכים להשקיע רבות על מנת להשיג את המודעות הנדרשת למותג כדי לכבוש נתח שוק משמעותי הרחק מהשחקנים הדומיננטיים. שיעור תשלום גבוה יותר של רווחים בצורה של רכישה עצמית או דיבידנד במזומן או במניות עשוי גם להגביר את הסיכון לקיצוץ עתידי בדיבידנדים ומהווה אינדיקציה לחוסר הזדמנות לצמיחה.

מכיוון שהיחידה העסקית יכולה לשמור על רווחים עם מעט תחזוקה או השקעה, פרה חולבת משמשת לפעמים גם לתיאור חברה או יחידה רווחית אך שאננה.

בספרו "דילמת החדשן"  טוען קלייטון כריסטנסן כי הקשבה לחששות של לקוחות קיימים יכולה למנוע מעסק מצליח מאוד לחדש, וכתוצאה מכך מתחרים קטנים יותר מייצרים בסופו של דבר חידושים משבשים. הסנטימנט הזה מתבטא באפוריזם העסקי "אילו הייתי שואל אנשים מה הם רוצים, הם היו אומרים סוסים מהירים יותר", אשר מיוחס בטעות להנרי פורד, מחלוצי תעשיית הרכב.

## דוגמאות
מוצרים מוצלחים הנחשבים לפרות חולבות כוללים: פורד טרנזיט והטנדרים של פורד, הקורנפלקס של קלוגס, קוקה-קולה, יוטיוב של גוגל ומוצרי האייפוד והאייפון של אפל.

## ראו גם
* מטריצת צמיחה-נתח שוק

## הערות שוליים

קטגוריה:פרות בתרבות
קטגוריה:עסקים
סמואלה צ'קארלי

**סמואלה צ'קארלי** (באיטלקית: **Samuele Ceccarelli**; נולד ב-9 בינואר 2000) הוא אתלט איטלקי, אלוף אירופה באולם (איסטנבול 2023) בריצת 60 מטר.

## ביוגרפיה
### 2023
#### אלוף אירופה באולם
באליפות אירופה באולם שנערכה באיסטנבול שבטורקיה במרץ 2023 זכה צ'קארלי במדליית זהב בריצת 60 מטר בתוצאה של 6.48 שניות, לפני מרסל ג'ייקובס מאיטליה (6.50 מטר) והנריק לארסון משוודיה (6.53 שניות).

## שיאים אישיים
### אצטדיון
* ריצת 100 מטר: 10.45 שניות (2021)

### אולם
* ריצת 60 מטר: 6.47 שניות (2023)

## קישורים חיצוניים

קטגוריה:אצנים איטלקים
קטגוריה:איטלקים שנולדו ב-2000
פתילת המדבר

**פתילת המדבר** (שם מדעי: *Calotropis*) היא סוג של צמחים בעלי פרחים הנמנים עם משפחת ההרדופיים. הסוג תואר לראשונה בשנת 1810, והוא כולל שלושה מינים שמוצאם באסיה וצפון אפריקה. בישראל גדל בר מין אחד, פתילת המדבר הגדולה (מכונה "תפוח סדום"). בעבר כלל הסוג עוד שלושה מינים נוספים, עד לשינוי המקיף שנעשה במיונם מרמת המשפחה ומטה, בעוד שיוכו של מין אחד נשאר שנוי במחלוקת.

## מינים
[ממוזער|עץ פתילת המדבר על רקע [ארמונות החשמונאים בבקעת יריחו, סמוך לעקבת ג'בר.]]
להלן מיני פתילת המדבר ותפוצתם:
* *Calotropis acia* - הודו
* *Calotropis gigantea* - דרום סין, תת-היבשת ההודית
* פתילת המדבר הגדולה (*Calotropis procera*) - צפון אפריקה, באפריקה הטרופית, בדרום-מערב אסיה ובהודו-סין. בישראל גדלה בדרום בקעת הירדן, בגולן, בגליל, בכנרת ובאילת.

## תיאור
זהו שיח או עץ קטן המתנשא עד לגובה של 7 מטרים. הם מכוסים כְּסוּת צמר הנושרת עם התבגרותם. העלים והענפים מכילים מיץ חלבי רעיל המגן על הצמח משיני בעלי חיים. עם זאת חרקים כזחלי הפרפר דָנָאית הֲדוּרָה והחגב כּוּשָׁן אַרסי אוכלים את עלי פתילת המדבר ומשתמשים בחלב הארסי להגנתם.

הפרחים מייצרים צוף, ודבורי עץ גדולות הבאות למוץ ממנו מאביקות את הפרחים. הפרי הוא כדור ירוק וחלול (מכאן השם תפוח סדום), שקוטרו עד 12 ס"מ. הפרי מכיל זרעים קטנים בעלי ציציות שיער משייות.

משתמשים בצמחים אלה כתרופה ברפואה העממית, וכצמחי נוי. יש שמזהים את פתילת המדבר הגדולה כצמח המוזכר במשנה במסכת שבת כצמח שממנו ניתן להכין פתילות הנדלקות בקלות ("אין מדליקין לא בלכש ולא בחוסן ולא בכלך ולא בפתילת האידן ולא בפתילת המדבר") ומכאן השם "פתילת המדבר".

שיחים אלה צומחים כשיחים שוטים במקום נטושים השטחים חקלאיים.

## גלריה

קובץ:Calotropis gigantea Blanco2.258-cropped.jpg
קובץ:Calotropis gigantea R.Br. - Flickr - lalithamba.jpg
קובץ:Algodon de seda (Calotropis procera) 2.jpg|פרי וסיביבו פרחים של פתילת המדבר הגדולה
קובץ:White Calotropis gigantea seeds.jpg
קובץ:Fruit de Calotropis procera.jpg
קובץ:Calotropis gigantea opened half opened fruit.JPG


## קישורים חיצוניים

## הערות שוליים

קטגוריה:צמחים שתוארו ב-1810
קטגוריה:טקסונים שתוארו בידי רוברט בראון
קטגוריה:הרדופיים
אריה זיתוני

**אריה זיתוני** (7 במרץ 1939 – 25 ביוני 2024) היה איש ציבור ישראלי, כיהן כראש המועצה המקומית בנימינה והמועצה המאוחדת בנימינה-גבעת עדה בין השנים 1998–2008.

## ביוגרפיה
נולד במושבה בנימינה, בן רביעי ליצחק זיתוני ושושנה לבית זיידמן, ממייסדי המושבה. מצד אביו הוא נצר למשפחה שלפי המסורת לא עזבה את ארץ ישראל מעולם (במקור שם המשפחה היה זינאתי), ואמו עלתה לארץ מרוסיה הלבנה.

לאחר שירותו הצבאי הקים את מועדון הספורט "הפועל בנימינה", ועבד בו במשרה חלקית. לאחר מכן נבחר למזכיר מועצת הפועלים באזור בנימינה וחוף הכרמל, תפקיד בו כיהן כ-25 שנה.

בבחירות לרשויות המקומיות בשנת 1978, נבחר ברשימת העבודה כחבר המועצה המקומית בנימינה. בבחירות בשנת 1983 התמודד בראשות מפלגת העבודה על ראשות המועצה, אך הפסיד למועמד הליכוד מוטי קירמאיר.

בבחירות בשנת 1993 התמודד שוב בראשות מפלגת העבודה לראשות המועצה, זכה לכ-47% מהקולות, אך הפסיד שוב לקירמאיר. בבחירות בשנת 1998 התמודד בשלישית. הוא גבר על קירמאיר ועוד שני מתמודדים נוספים ונבחר לראש המועצה. הוא שימש כראש המועצה המקומית בנימינה עד שנת 2003, אז אוחדה בנימינה עם גבעת עדה הסמוכה. זמן קצר לאחר האיחוד נערכו בחירות מוניציפליות, בהן העפיל לסיבוב השני מול בני ארנס, ובסיומו גבר על ארנס בשני קולות בלבד ונבחר לראש המועצה המאוחדת בנימינה-גבעת עדה. בבחירות 2008 הפסיד לאורי דיסטניק אך נשאר חבר מועצה עד 2013.

## חיים אישיים
היה נשוי לטובה (לבית ולדר), ניצולת השואה ילידת יאשי שברומניה. לבני הזוג נולדו שלוש בנות. בתו נירית נפטרה ממחלה בחייו. נכדתו היא הזמרת והיוצרת רז שמואלי.

## קישורים חיצוניים

* מיכל כהן אלדן, כי האדם הוא השדה – דייט עם אריה זיתוני, באתר גפן - מגזין המושבות, 2 בפברואר 2023
* אירוע בסגנון "חיים שכאלה" לרגל יום הולדתו ה-70

## הערות שוליים

קטגוריה:ראשי רשויות מקומיות מטעם העבודה
קטגוריה:ראשי מועצת בנימינה-גבעת עדה
קטגוריה:מזכירי מועצות פועלים
קטגוריה:אישים הקבורים בבנימינה
קטגוריה:ישראלים שנולדו ב-1939
קטגוריה:ישראלים שנפטרו ב-2024
Like an Animal

"**Like an Animal**" (בעברית: "**כמו חיה**") הוא סינגל שהוקלט על ידי להקת הרוק האיטלקית פיקד ג'קס. הוא יצא לאור באופן עצמאי ב-22 בפברואר 2023. ייצג את סן מרינו באירוויזיון 2023, שהתקיים בליברפול שב, לאחר שזכה ב-*Una voce per San Marino*.

## לפני האירוויזיון
*Una voce per San Marino* בהפקת RTV (SMRTV) היה הקדם הלאומי של סן מרינו לאירוויזיון 2023. ב-20 באוגוסט 2022 פתחה SMRTV את תקופת הגשת המועמדויות להשתתפות באירוע. סמוך לסיומה חשפה רשות השידור כי כ-1,000 אמנים הגישו את מועמדותם. כולם הוזמנו לאודישן פרטי בתיאטרון טיטאנו שבעיר סן מרינו. הם סוננו ל-70 משתתפים על ועדת שופטים מקצועית, ונקראו קבוצת ה"אמנים הזרים". אליהם הצטרפו 32 אמנים ("אמנים מקומיים") שהוזמנו על ידי רשות השידור של סן מרינו להשתתף בתחרות. באמצעות ארבעה מקצים שונים וסבב גלגל הצלה נבחרו עשרים ושניים האמנים שישתתפו בגמר ה-*Una voce per San Marino*. שתי זמרות אזרחיות סן מרינו העפילו לגמר באופן אוטומטי.

כאמנים זרים הצטרכו פיקד ג'קס לעבור את שלבי האודישנים המקדימים של הקדם בטיטאנו. ב-20 בפברואר הוכרזו כחלק מ-104 המשתתפים המרכיבים את הקדם הלאומי. "Like an Animal" השתתף במקצה השלישי, שם שובץ להופעה האחרונה. הוא העפיל לשלב הגמר, ששודר ב-25 בפברואר. לאחר ספירת הקולות הוכרז השיר כזוכה במקום הראשון.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ליטא שובצה למחצית השנייה של חצי הגמר השני, שיתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. סן מרינו שובצה כמדיה ה-11, אחרי גאורגיה ולפני אוסטריה. ב-11 במאי 2023 ביצעה הלהקה את "Like an Animal" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

## הערות שוליים

קטגוריה:שירי סן מרינו באירוויזיון
קטגוריה:שירי אירוויזיון 2023
קטגוריה:שירים באנגלית
קטגוריה:שירים על בעלי חיים
זיהוי ישויות

**זיהוי ישויות** (באנגלית: **Named-Entity Recognition**) הוא תהליך מתחום עיבוד השפה הטבעית, שמטרתו לחלץ שמות של ישויות מתוך טקסט, ולסווגם לקטגוריות. הישויות האמורות הן לרוב אנשים, ארגונים, מיקומים, תאריכים, כמויות, ערכים כספיים, אחוזים ועוד. כך למשל, מתוך המשפט "יוסף רכש 300 מניות של חברת טבע בשנת 2006", התהליך יזהה את המילה "יוסף" כשם של אדם, "טבע" כשם של ארגון, ואת "2006" כשנה.

כיום, קיימות מערכות המבצעות את תהליך ה-NER באמצעות טכניקות למידת מכונה ברמות דיוק גבוהות למדי (מערכות מסוימות הצליחו לזהות שמות ישויות עם ציון F-score של 93.39%, כאשר מעריכים אנושיים קיבלו ציונים של כ-97.30%).

## פלטפורמות לזיהוי ישויות
פלטפורמות NER בולטות הן:
* SpaCy - ספריית פייתון פופולרית המאופיינת בביצועים מהירים וכוללת, בנוסף לזיהוי שמות סטטיסטי, אפשרות ויזואליזציה מותאמות במיוחד לNER.
* GATE - כלי לשימוש בשפת Java.
* OpenNLP - כולל זיהוי שמות סטטיסטי על בסיס סט של חוקים.

הליך הזיהוי כולל למעשה שתי משימות עיקריות: האחת, זיהוי הישות - מציאת שם של ישות בגוף הטקסט. השנייה, סיווג הישות שזוהתה ושיוכה לקטגוריה מסוימת. במקרים פשוטים, המשימה השנייה אינה מורכבת, ומודל לא יתקשה להסיק ש"מיקרוסופט" הוא שם של חברה. עם זאת, קיימים מקרים קשים יותר, כמו למשל להבין האם "רמי לוי" במקרה נתון, הוא שם תאגיד או שם אדם. לשם כך, המודל נדרש להיעזר בקונטקסט, וכפי שאדם יבין שבמשפט "רמי לוי הונפקה בבורסה לניירות ערך" מדובר בתאגיד ולא באדם, כך גם יזהה זאת המודל. בעיות נוספות נובעות כאשר שם של ישות אחת כולל בתוכו שם של ישויות אחרות, למשל "אפריקה ישראל להשקעות".

יצוין, כי נהוג לכלול בתהליך זיהוי שם הישות גם ישויות כמו תאריך או מספר. עם זאת, מודל NER יזהה את "חודש יוני" כתאריך במשפט "אני נוהג לטייל בחודש יוני", על אף שאין בהכרח מדובר בחודש יוני **ספציפי**.
### הערכת ביצועים
הערכת איכות התפוקה של מערכת NER, נמדדת בעיקר באמצעות המדדים Recall, Percision וציון F1, הממוצע ההרמוני של האחרונים. ציונים אלו לוקחים בחשבון את כמות זיהוי חיובי-כוזב, חיובי-אמת, שלילי-כוזב ושלילי-אמת (המוצגים לרוב במטריצת בלבול). עם זאת, קיים קושי בהערכה זו שכן לעיתים מודל NER יכול לסווג ישות באופן נכון חלקית. למשל:
* זיהוי רק חלק משם הישות, למשל זיהוי "כהן" מתוך "דוקטור כהן".
* זיהוי חלקים מיותרים, למשל זיהוי "של האוניברסיטה העברית", על אף שהמילה "של" אינה חלק משם הישות.
* חלוקה שגויה של ישויות סמוכות, למשל, התייחסות ל"סמית', ג'ונס רובינסון" כאל שתי ישויות על אף שמדובר בשלוש.
* שגיאה רק בזיהוי הקטגוריה הנכונה (למשל, זיהוי השם של חברת "פורד" כשמו של אדם).
* סיווג דומה אך לא מדויק (לדוגמה, "חומר" לעומת "סם", או "בית ספר" לעומת "ארגון").

## תחומים בעייתיים
השימושים המוקדמים במערכות NER החלו בשנות ה-90 והתמקדו בחילוץ שמות ישות בעיקר ממאמרים עיתונאיים ומסמכים צבאיים. מאוחר יותר, התרחב התחום לחילוץ מתוך סוגים שונים של טקסט לא פורמלי, כמו בלוגים או תמלולי טקסט משיחות טלפון. מאז סוף שנות ה-90, קיים עניין רב ב-NER בתחומי ביולוגיה מולקולרית, ביואינפורמטיקה ועיבוד שפה טבעית רפואית. ה"ישויות" אותן התבקש המודל לחלץ בתחומים אלו, היו בעיקר שמות של גנים, תרופות וישויות כימיות.

כיום, אתגרים מרכזיים בפיתוח הענף הם בניית מודלים להתמודדות עם הקשרים מורכבים מבחינה לשונית, כמו טוויטר ושאילתות חיפוש (אשר פעמים רבות אינן נכתבות כמו משפט תקני לשונית). מאמצים נוספים נוגעים להפחתת התלות במאמן אנושי כדי להביא את המודל לתוצאות טובות.
## ראו גם
* אונומסטיקה
* כריית טקסט

## הערות שוליים

קטגוריה:בלשנות חישובית
Johnny, Johnny Come Home

"**Johnny, Johnny Come Home**" (בתרגום חופשי מאנגלית: **ג'וני, ג'וני חזור הביתה**) הוא שיר של הצמד הנורווגי "אוולאנש" . השיר יצא לאור ב־1989 כסינגל הראשון מתוך אלבום הבכורה של הצמד, "Avalanche", והפך ללהיט המזוהה ביותר עם הצמד.

השיר פורסם פעמיים: לראשונה בסוף 1988 עם עטיפה אדומה, ובמרץ 1989 ברמיקס חדש ובעטיפה כחולה.

## הצלחה
במולדתו של הצמד, נורווגיה, השיר הגיע למקום השלישי, ובסך הכל שהה 11 שבועות ב־10 הגדולים. בישראל השיר הוצג למצעד רשת ג' ב־9 ביולי 1989, ובשבוע שלאחר מכן ערך את הופעת הבכורה שלו במצעד במקום התשיעי. ב־6 באוגוסט הגיע למקום הראשון. בסך הכל שהה השיר לפחות תשעה שבועות במצעד השבועי. במצעד השנתי של התחנה הוא דורג במקום השמיני. בצרפת ערך השיר את הופעת הבכורה במצעד ב־1 באפריל 1989 במקום ה־43. בשבוע השישי שלו הוא נכנס לעשרת הגדולים במצעד. הוא הגיע למקום הראשון בשבוע ה־10 ונשאר בו במשך שמונה שבועות רצופים, עד שהודח ממנו לטובת השיר "למבדה" של להקת "קאומה". מאז צנח הדירוג שלו במצעד. בסך הכל שהה השיר 17 שבועות ב־10 הגדולים ו־26 שבועות ב־50 הגדולים. הסינגל פורסם גם בגרמניה, אך לא הצליח ולא דורג במצעד. במצעד אירופה הוט 100 ערך השיר את הופעת הבכורה שלו ב־28 באפריל 1989 במקום ה־98 והגיע למקום השני בשבוע ה־15 שלו במצעד. בסך הכל שהה השיר 23 שבועות במצעד, שמונה מתוכם ב־10 הגדולים.

## רשימת השמעה
### סינגל 7 אינץ' (אירופה)
# "Johnny, Johnny Come Home"  – 4:14
# "Johnny, Johnny Come Home" (מיקס דאנס) – 4:03

### סינגל תקליטור (גרמניה)
# "Johnny, Johnny Come Home"  – 8:38
# "Johnny, Johnny Come Home" (גרסת סינגל)  – 4:14
# "Johnny, Johnny Come Home" (מיקס דאנס) – 4:03

### סינגל מקסי 12 אינץ' (גרמניה)
# "Johnny, Johnny Come Home"  – 8:38
# "Johnny, Johnny Come Home" (דאב, גרסה כלית)  – 3:35
# "Johnny, Johnny Come Home" (מיקס דאנס) – 4:03

### סינגל מקסי 12 אינץ' – מיקס חדש מקיץ 1989 (צרפת)
# "Johnny, Johnny Come Home" (גרסת די ג'יי מיוחדת)  – 9:20
# "Johnny, Johnny Come Home" (עריכת רדיו מיוחדת)  – 4:14
# "Return of Johnny" (גרסה כלית)  – 4:04

## קרדיטים הפקה
* עיבוד מוזיקלי – Kjetil Rosnes
* תכנות וטכנאות קול – Joey Wild
* מיקס – Frankie Rynke
* הפקה – Vinton Hoover
* עיצוב עטיפה – F.Gaillard

## מיקומי שיא
### מצעדים שבועיים

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד הסינגלים של SNEP
לוקאס בלאק

**לוקאס יורק בלאק** (באנגלית: **Lucas York Black,** נולד ב-29 בנובמבר 1982) הוא שחקן קולנוע וטלוויזיה אמריקאי. הוא ידוע בעיקר בתור דמותו כשון בוסוול ב"מהיר ועצבני 3", דמות בה שיחק שוב ב"מהיר ועצבני 7" ו-"מהיר ועצבני 9". בנוסף ידוע בתפקידו כסוכן המיוחד כריסטופר לסל ב-"".

## ראשית חייו
בלאק נולד בדיקייטר, אלבמה, ארצות הברית לג'אן גילספי, עובדת משרד, ולארי בלאק, עובד במוזיאון. יש לו שני אחים גדולים והוא גדל כבפטיסט בדרום ארצות הברית. בילדותו הוא שיחק כדורגל עבור הספיק בובקטס, וסיים את בית הספר התיכון במאי 2001.

## קריירה
ב-1994, בגיל 11, בלאק ערך את הופעת הבכורה שלו בסרטו של קווין קוסטנר "המלחמה". לאחר מכן הוא לוהק לתפקיד קיילב טמפל בסדרת הטלוויזיה "אמריקן גותיק" של CBS, שרצה מ-1995 עד 1996, ובסרטים "Sling Blade", "הרוחות של מיסיסיפי" ו"תיקים באפילה". מאוחר יותר בלאק כיכב בתור קונר סטרונג בסרט הטלוויזיה "פלאש" ב-1997.

ב-2003 בלאק שיחק תפקיד משנה בתור אוקלי בדרמה ההיסטורית "קולד מאונטיין".

בשנת 2004, הוא כיכב בתור ורנון, ילד פלא פסנתרן ואוטיסט, בדרמת האינדי המוזיקלית "קילר דילר" וכמייק ווינצ'ל בדרמה ב-"Friday Night Lights", בבימויו של פיטר ברג.

בשנת 2005 בלאק כיכב בתפקיד נט בניון בסרט המתח האינדי "Deepwater", בבימויו של דייוויד ס. מארפילד ובתור כריס קרוגר בסרט הדרמה "ג'רהד" בנושא מלחמת המפרץ, בבימויו של סם מנדס.

ב-2006 כיכב כשון בוסוול בסרט השלישי של סדרת "מהיר ועצבני", "מהיר ועצבני 3", בבימויו של ג'סטין לין. הוא תיאר את הסרט ככזה שבו "היה לו הכי כיף".

ב-2009 בלאק כיכב בתור באדי בסרט האינדי "מסיבת ההלוויה שלי" בבימויו של אהרון שניידר.

ב-2010 שיחק בתור ג'יפ הנסון במותחן הפנטזיה בנושא התנ"ך "Legion" ובתור לוק צ'ישולם, שחקן גולף צעיר ומוכשר שהחליט להפוך למקצוען, בסרט "שבעה ימים באוטופיה".

ב-2013 הוא גילם את פי ווי ריס מהברוקלין דודג'רס בסרט הדרמה "42".

בשנת 2014, בלאק לוהק ל-  לתפקיד הסוכן המיוחד כריסטופר לסל, תפקיד אותו מילא עד 2019.

ב-2015, בלאק חזר לגלם את שון בוסוול בהופעת קמע בסרט "מהיר ועצבני 7". שון לא הופיע בסרט השמיני, ,מהיר ועצבני 8", והסביר בראיון טלוויזיוני שהוא לא יכול לחזור בגלל לוח הזמנים שלו עם "".

בנובמבר 2019, בלאק עזב את הסדרה "NCIS: ניו אורלינס" כדי להקדיש יותר זמן למשפחתו.

ב-2021 הוא חזר לזיכיון מהיר ועצבני, בתפקידו כשון בסרט "מהיר ועצבני 9".

## חיים אישיים
בלאק התחתן עם מגי אובריאן, עורכת דין, בשנת 2010. לזוג שלושה ילדים.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי אלבמה
קטגוריה:דיקייטר (אלבמה): אישים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:זוכי פרס סאטורן לשחקן צעיר בקולנוע
קטגוריה:אמריקאים שנולדו ב-1982
קטגוריה:NCIS
סבב טריטון

**סבב טריטון** (באנגלית: **Triton Series**; נקרא גם **Triton Super High Roller Series**) הוא סבב טורנירי פוקר. במסגרת הסבב מתקיימות מספר סדרות טורנירי פוקר במקומות שונים בעולם. הסבב מתרכז בטורנירים בעלי עלויות כניסה גבוהות, המתחילים ב-20,000 דולר, ובמסגרתו משוחקים טורנירי טקסס הולדם, Short Deck ואומהה הולדם, ועבור כל אחד מהם מתקיים אירוע מרכזי.

## היסטוריה
סבב טריטון הוקמה ב-2015 על ידי אנשי העסקים ושחקני הפוקר המלזים פול פואה וריצ'רד יונג. הטורניר הראשון כחלק מהסבב התקיים ב-2016 בפרניאקה בפיליפינים, והיה בעל עלות כניסה של 490 אלף דולר הונג קונגי, כ-62.5 אלף דולר, ובו זכה בנו של יונג, ואי קינג יונג.

ייחודו של הסבב הוא בעלויות הכניסה הגבוהות לטורנירים, הנעים בין 20,000 דולר ל-100,000 דולר, ולעיתים אף יותר. במהלך השנים סדרות הטורנירים התקיימו במונטנגרו, מקאו, קוריאה הדרומית, אנגליה, ספרד, צפון קפריסין ווייטנאם.

ב-2019 התקיים טורניר מיוחד לצדקה בלונדון, בעל עלות כניסה של כמיליון ליש"ט. מכל אחד מ-54 השחקנים שנרשמו נלקחו 50,000 ליש"ט, ובסך הכל נתרמו 2.7 מיליון ליש"ט

ב-2025 שואן ליו הייתה לאישה הראשונה אשר זכתה בטורניר בסבב, לאחר שניצחה את טורניר ה-25 אלף דולר שפתח את הסדרה במונטנגרו.

במהלך הטורנירים מתקיימים גם משחקי כסף מהגבוהים בעולם, עם סכומי כניסה של כמיליון דולר ובלינדים של אלפי דולרים.

### גביע סבב טריטון
הזוכים בכל אחד מהטורנירים בסבב טריטון מקבלים בנוסף לפרס הכספי גביע המציין את זכייתם. החל מ-2019 הגביע מיוצר על ידי חברת EFX בצורת סמל הסבב, טרידנט המכוסה זהב. בנוסף, הזוכים מקבלים צמיד Shamballa ייחודי. הזוכים באירועים המרכזיים מקבלים גביע גדול יותר, ושעון מיוחד המייצג את הזכייה.

נכון לפברואר 2026, ג'ייסון קון בעל מרב הזכיות, עם 12 גביעים. פיל אייבי, מיקיטה בדזיאקוסקי, דני טנג, ברין קני, מייקל ווטסון, מת'יאס איבינגר, ופונאט פאנסרי עם 5 גביעים, פדור הולץ, ואי קינג יונג, ארטור מארטירוסיאן ונא'צו ברברו עם 4 גביעים, ומספר שחקנים עם 3 ו-2 זכיות.

השחקן המוביל בסך הזכיות בפרסים במסגרת הסבב הוא ברין קני עם 49.9 מיליון דולר, ואחריו ג'יסון קון עם 36.4 מיליון דולר.

### שחקן השנה
בכל שנה מוענק פרס השחקן של השנה (POY) לשחקן שצבר הכי הרבה נקודות במהלך הסבב, אשר נקבעים לפי כמות המשתתפים בטורניר, עלות הכניסה אליו, מיקום השחקן ופרמטרים נוספים. הזוכה בתואר שחקן השנה זוכה בפרס של 200 אלף דולר. לאחר פטירתו של איבן לאו ב-2022, אשר היה אחד מראשי הסבב, נקרא תואר שחקן השנה על שמו.

## שידור
הטורנירים משודרים באתר אפליקציית הסבב ובערוצי היוטיוב והטוויץ' הרשמיים. במהלך השידור מתחלפים השדרנים והפרשנים, ובראשם עלי נג'אד, רנדי לו והנרי קילביין.

בנוסף, לסבב קיימת אפליקציה אשר מעדכנת על מצבם של השחקנים במהלך הטורניר, ואפשרות לצפייה בכל הידיים אשר שוחקו.

## טריטון ONE
סבב טריטון ONE נועד להרחיב את קהל היעד של הסבב ולאפשר כניסה בעלויות נמוכות לעומת הסבב הרגיל. הטורנירים בטריטון ONE עם דמי כניסה הנעים בין 2,000 דולר ל-20,000 דולר. הסבב מתקיים בימים המובילים לסבב המרכזי, באותו המקום בו הוא יתקיים. ב-2025 התקיים הסבב הראשון בצ'ג'ו שבקוריאה הדרומית, עם 12 טורנירים במהלך 7 ימים.

## קישורים חיצוניים
* 
* אפליקציית סבב טריטון, לצפייה במידע מתעדכן על הטורנירים והשחקנים 

## הערות שוליים

קטגוריה:פוקר
קטגוריה:תחרויות בין-לאומיות
קאראצ'ב

ממוזער|שמאל|כנסייה בקארצ'ב
**קאראצ'ב** (ברוסית: **Карачев**) היא עיר במחוז בריאנסק ברוסיה. העיר שוכנת על גדות נהר סנז'ט , שהוא יובל של נהר דסנה , במרחק של כ-45 קילומטרים מזרחית לעיר בריאנסק, בירת המחוז. בעיר מתגוררים כ-17 אלף תושבים (נכון ל-2021).

## היסטוריה
האזכור הראשון של העיר הוא משנת 1146, כשהאזור היה חלק מרוס של קייב. בהמשך היא הייתה חלק מנסיכות צ'רניהיב  וב-1246 הפכה לבירתה של נסיכות קארצ'ב  הקטנה, ששרדה עד המאה ה-14 ואז האזור עבר לשליטת הדוכסות הגדולה של ליטא.

בהמשך העיר עברה לשליטת רוסיה הצארית. היא נפגעה מכוחות האיחוד הפולני-ליטאי במלחמת רוסיה–פולין (1605–1618), סבלה ממגפה באמצע המאה ה-17 ונבזזה בידי כוחות של חאנות קרים ב-1662. החלק מ-1778 היא הייתה חלק מפלך אוריול. לאחר עלייתה של ברית המועצות היא הפכה להיות חלק ממחוז אוריול.

ב-5 באוקטובר 1941, במהלך מבצע ברברוסה במלחמת העולם השנייה, העיר נכבשה על ידי ארמיית הפאנצר השנייה של הוורמאכט של גרמניה הנאצית. היא שוחררה על ידי הצבא האדום באוגוסט 1943 ולאחר המלחמה עברה למחוז בריאנסק.

## גאוגרפיה
העיר שוכנת על הרמה הרוסית המרכזית .

### אקלים
העיר נמצאת באזור בו שורר אקלים יבשתי לח (Dfb בשיטת קפן).

## הקהילה היהודית
ב-1897 נמנו בקאראצ'ב כ-300 יהודים, שהיו כשני אחוזים מכלל האוכלוסייה. לאחר מלחמת העולם הראשונה היגרו למקום יהודים וב-1926 האוכלוסייה גדלה ל-522 תושבים. ערב מלחמת העולם השנייה המסר ירד ל-443.

עד תחילת הכיבוש הגרמני באוקטובר 1941 רוב היהודים נמלטו מזרחה או גויסו לצבא האדום, כך שנותרו בקאראצ'ב כ-100 יהודים. זמן קצר לאחר הכיבוש נעשה רישום של היהודים, הם אולצו לשאת סימנים מזהים וחלקם הוכרחו לבצע עבודות כפייה פיזיות קשות והם כונסו למחנה מגודר ששימש כמעין גטו. ב-12 בדצמבר הגטו חוסל וכל יושביו נרצחו.

לאחר המלחמה נוצרה קהילה חדשה בקאראצ'ב וב-2003 היו בה כ-70 יהודים.

## קישורים חיצוניים

* 
* קאראצ'ב במילון האנציקלופדי ברוקהאוס ואפרון 
* קאראצ'ב, באתר האנציקלופדיה ליהדות רוסיה  
* 

## הערות שוליים

קטגוריה:מחוז בריאנסק: ערים
ולדמר האו

**ולדמר האו** (ברוסית: **Владимир Гау**; ) היה צייר דיוקנאות גרמני-בלטי שיצר בסגנון בידרמאייר.

## חיים ועבודה
הוא היה בנו של הצייר יוהנס האו, שהיגר מצפון גרמניה ב-1795, והוא גדל בקהילה הגרמנית של טאלין. אחיו למחצה היה הצייר אדוארד האו. בנוסף לאביו, הוא למד אצל צייר החצר לשעבר קארל פון קוגלגן.

בגיל שש עשרה הוצעה לו הזדמנות לצייר את הדוכסיות הגדולות וקיבל מכתב המלצה לאלכסנדר סאוורוויד, פרופסור באקדמיה הקיסרית לאמנויות. מ-1833 עד 1835 הוא היה "תלמיד אורח" באקדמיה. הוא עבד כצייר עצמאי במשך שלוש שנים, ולאחר מכן טייל ברחבי איטליה וגרמניה במשך שנתיים. בשובו, הוא זכה בתואר צייר חצר, בילה את שלושת העשורים הבאים בציור משפחת המלוכה ומקורביה. הוא מונה לחבר באקדמיה ב-1849.

בין יצירותיו המפורסמות ביותר ניתן למנות את דיוקנאותיו של הצאר ניקולאי הראשון והצארית אלכסנדרה פיודורובנה. בסופו של דבר הוא צייר את כל בני משפחת המלוכה וכן דמויות מוכרות רבות בחברה הגרמנית הרוסית והבלטית, כמו פרדיננד יוהאן וידמן ונטליה פושקינה. הוא גם הפיק 200 דיוקנאות מיניאטוריים של ותיקי גדוד איזמאילובסקי.

הוא מת ב-23 במרץ 1895 בסנט פטרבורג.

## גלריה

 File:Yuliya Samoylova by Hau.jpg
File:P.P.Pahlen.jpg
File:Maria Nikolaevna with her children by Hau.jpg
File:Filaret (Drozdov) by Gau.jpg


## קישורים חיצוניים

* 

## הערות שוליים

קטגוריה:ציירים גרמנים
קטגוריה:גרמנים שנולדו ב-1816
קטגוריה:גרמנים שנפטרו ב-1895
פייטרו פיטיפלדי

**פייטרו פיטיפלדי דה קרוז** (בפורטוגזית: **Pietro Fittipaldi da Cruz**, נולד ב-6 בפברואר 1995) הוא נהג מרוצים ברזילאי-אמריקאי המשמש כנהג מחליף וכנהג מבחן בקבוצת הפורמולה 1 האס החל מעונת 2019. השתתף בשני מרוצים בעונת 2020, בהם לא זכה בנקודות. במקביל, מתחרה פיטיפלדי בסדרת המרוצים "European Le Mans Series" .

## קריירת מרוצים
פיטיפלדי הוא נכדו של אמרסון פיטיפלדי, פעמיים אלוף הפורמולה 1, ואחיו של נהג המרוצים אנזו פיטיפלדי.

בשנת 2011 החל את הקריירה שלו, כנהג במרוצי נאסקאר. בשנים שלאחר מכן התחרה בפורמולה 4, בפורמולה רנו, בפורמולה 3 אירופה, בפורמולה V8 3.5, באינדיקאר ובדויטשה טורנוואגן מאסטרס.

במאי 2018 שבר את שני רגליו כשהתרסק במרוץ 6 השעות של ספא, במסגרת אליפות העולם במרוצי סיבולת.

### פורמולה 1
באוקטובר 2014 זומן לאקדמיית פרארי לנהגים. ב-27 בנובמבר 2018 נהג לראשונה במכונית פורמולה 1, כאשר בחן עבור קבוצת האס את מכוניתה במסלול יאס מרינה. לקראת עונת 2019 הוכרז כי הוא יהיה נהג המבחן והנהג המחליף של הקבוצה. פיטיפלדי שמר על תפקידים אלו גם בעונות 2020, 2021, 2022 ו-2023.

בעונת 2020, לאחר פציעתו של רומן גרוז'אן, נהג פיטיפלדי כמחליפו בגרנד פרי סאח'יר ובגרנד פרי אבו דאבי, בהם סיים במקום האחרון מבין הנהגים שסיימו את המרוץ (17 ו-19 בהתאמה).

לקראת עונת 2022 היה מועמד להחליף את ניקיטה מזפין, ששוחרר מהאס עקב הפלישה הרוסית לאוקראינה, אך לבסוף קווין מגנוסן הועדף על פניו.

## סטטיסטיקה
### פורמולה 1

## קישורים חיצוניים

* 

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:נהגי מכוניות מרוץ אמריקאים
קטגוריה:נהגי מכוניות מרוץ ברזילאים
קטגוריה:נהגי קבוצת האס
קטגוריה:פלורידה: ספורטאים
קטגוריה:אמריקאים שנולדו ב-1996
קטגוריה:ברזילאים שנולדו ב-1996
אדוארד האו

**אדוארד האו** (ברוסית: **Эдуард Гау**;  28 ביולי 1807- 3 בינואר 1888) היה צייר ומעצב גרפי גרמני בלטי. נודע בעיקר בזכות הפורטרטים של החדרים בארמון החורף ובארמונות נוספים.  

## חיים ועבודה
הוא היה בנו של הצייר יוהנס האו, שהיגר מצפון גרמניה ב-1795, וגדל בקהילה הגרמנית של טאלין. אחיו למחצה היה הצייר ולדמר האו. מ-1830 עד 1832 למד באקדמיה לאמנויות יפות של דרזדן.

בשנים 1836 עד 1839 התגורר בטארטו, שם בילה גם את שנות חייו האחרונות. הוא כנראה התגורר גם בסנט פטרסבורג, שם הפיק עיצובי פנים של חדרים בארמון החורף, ארמון פטרהוף ובתי מגורים מלכותיים אחרים. הוא היה ברשימת החברים באקדמיה האימפריאלית לאמנויות ב-1854, וככל הנראה נשאר ברוסיה עד 1880 בערך.

ארמון גאצ'ינה נשרף על ידי חיילים גרמנים במהלך מלחמת העולם השנייה. כאשר נבנה מחדש, שוחזר פנים הארמון תוך שימוש בעזרת ציוריו של האו.

מחוץ לרוסיה, הוא ידוע בעיקר בזכות דיוקנאותיו של הפרופסורים באוניברסיטת דורפט. הם הופיעו מ-1837 עד 1839 והופצו בסדרה של ליטוגרפיות, בשישה גליונות, על ידי משרדו של גיאורג פרידריך שלטר. נושאי הדיוקנאות כללו את פרידריך קרל הרמן קרוזה, ניקולאי פירוגוב ופרידריך פון שטרובה. הוא גם הפיק דיוקנאות ידועים של פרידריך רוברט פאהלמן (1837) ושל יוהאן קרל סיימון מורגנשטרן (1838).

## גלריה

Wilhelm Struve. 1837.jpg|ליתוגרפיה של האסטרונום פרידריך פון שטרובה
Moritz Hermann von Jacobi, 1837.jpg|ליתוגרפיה של המהנדס והממציא מוריץ הרמן יעקובי
Гау.Малиновый кабинет Марии Александровны.jpg|חדר העבודה של מריה אלכסנדרובנה, ציור מעשה ידי האו
Hau Edward Petrovich - Cathedral in the Winter Palace.jpg|הכנסיה הגדולה בארמון החורף,  ציור מעשה ידי האו 


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1807
קטגוריה:גרמנים שנפטרו ב-1888
עמאן רוטנה

**עמאן רוטנה** (בערבית: **روتانا عمان**) הוא בית מלון בעמאן, בירת ירדן. זהו המגדל הגבוה בעיר ובמדינה; גובהו 188 מטרים והוא בעל 50 קומות. הוא מכיל 412 חדרים.

המלון ניצב על גבעה באזור עבדלי (العبدلي). עלות הקמתו של המלון עמדה על כ-35 מיליון אירו.
## קישורים חיצוניים

* 

## הערות שוליים

רוטנה
קטגוריה:מלונות גורדי שחקים
קטגוריה:אסיה: בתי מלון
קטגוריה:ירדן: תיירות
לוק בלאק

**לוקה איבנוביץ**' (בסרבית: **Лука Ивановић**; נולד ב-18 במאי 1992), הידוע יותר בשם **לוק בלאק**, הוא זמר ויוצר סרבי.

הוא ייצג את סרביה באירוויזיון 2023 בליברפול שבממלכה המאוחדת עם השיר "Samo mi se spava".

## ביוגרפיה
בלאק נולד בשם לוקה איבנוביץ' ב-18 במאי 1992 בצ'אצ'אק, סרביה ומונטנגרו. הוא החל להתעניין במוזיקה בגיל 12 כשהחל לכתוב שירים, וכעבור כמה שנים גם החל ליצור ולהפיק מוזיקה. איבנוביץ' עבר לבלגרד על מנת ללמוד שפה וספרות אנגלית, בנוסף, הוא סיים גם תואר שני בהפקה מוזיקלית.

## קריירה
ההופעה הפומבית הראשונה שלו הייתה במאי 2014 בפסטיבל Gruvlend כאשר הציג לראשונה את הסינגל שלו "D-Generation". אז הבחינו בו נציגי יוניברסל מיוזיק גרופ שקראו לו למשרדם בבלגרד. הוא הופיע ללא הדגמות. במקום זאת שר את אשר על ליבו ללא הכנה מוקדמת, והפך לאמן הפופ הראשון בסרביה שהוחתם בלייבל גדול בינלאומי.

מלבד יצירות המוזיקה שלו, הוא גם מפיק ומביים בעצמו את המוזיקה שלו. הוא מחפש את הביטוי האמנותי שלו, ומתנסה ומנסה צורות וסגנונות חדשים ובלתי צפויים. לפני שחתם ביוניברסל מיוזיק גרופ, הוא הוציא לאור בנובמבר 2014 את הסינגל "Nebula Lullaby", באופן עצמאי באמצעות שירות הפצת המוזיקה הדיגיטלית המקוונת Spinnup. בלאק כתב את השיר יחד עם קריסטיאן מג'יץ', והשיר הוקלט בשירות ה-VoIP הפופולרי סקייפ. בסוף 2014, רדיו B92 כלל את "D-Generation" כמועמד פוטנציאלי לסינגל השנה שלהם. לדבריו, השיר מייצג את דור ה-D, חברה בתוך חברה שלא מתאימה לשום מצב רוח.

ב-18 בדצמבר 2016 הוציא לאור את הסינגל הכפול שלו "Jingle Bell Rock / Nebula Lullaby".

בפברואר 2016, על פי עיתון Blic, רדיו וטלוויזיה של סרביה קבעו ארבעה אמנים לייצג את המדינה בתחרות אירוויזיון 2016 וביניהם היה לוק בלאק. לוק בלאק לא השתתף בסופו של דבר בקדם של 2016, אבל העיתונות הסרבית חשפה שהסינגל הקרוב שלו "Demons" היה אמור להיות השיר שלו לתחרות האירוויזיון. ב-20 במאי, ביום יציאת הסינגל החדש שלו "Demons", לוק בלאק אישר עבור פורטל מקוון סרבי Tračara שהוא אכן נקרא על ידי הרדיו וטלוויזיה של סרביה לייצג את סרביה באירוויזיון 2016 עם הסינגל שיצא זה עתה. מיד עם יציאת הסינגל החדש, יצא בלאק לסיבוב ההופעות הראשון שלו בסין בו הופיע בבייג'ינג, שאנגחאי וגואנגג'ואו.

באפריל 2021, הוציא לאור באופן עצמאי את "A House On The Hill".

בינואר 2023 הוכרז בלאק כאחד המתמודדים בתחרות הבחירה הלאומית של סרביה לאירוויזיון 2023 עם השיר "Samo mi se spava". ב-1 במרץ הופיע בלאק במהלך חצי הגמר הראשון, שם הגיע למקום השישי ובכך העפיל לגמר. בגמר, ב-4 במרץ, "Samo mi se spava" קיבל את מרב הנקודות מתוך שישה עשר פיינליסטים מה שהפך את לוק בלאק למנצח בתחרות ולנציג סרביה לתחרות האירוויזיון 2023 שהתקיימה במאי 2023 בליברפול שבממלכה המאוחדת. ב-11 במאי 2023 ביצע בלאק את "Samo mi se spava" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. סרביה הופיעה חמישית, לפני צרפת ואחרי פולין. בגמר האירוויזיון בלאק הגיע למקום ה-24 עם 30 נקודות.

## קישורים חיצוניים

* 

## הערות שוליים

קטגוריה:זמרים סרבים
קטגוריה:אמנים להט"בים
קטגוריה:משתתפי אירוויזיון 2023
קטגוריה:נציגי סרביה באירוויזיון
קטגוריה:סרבים שנולדו ב-1992